text: Carles Barceló (UdG), guardonat amb la distinció Jaume Vicens Vives - El Gerió Digital
  Enguany la Universitat de Girona serà escenari de l'entrega de distincions
  Dimarts, 27 d'agost de 2013 16:44h
  Carles Barceló ha resultat guardonat per la seva tasca en la l'àmbit de l'estadística © Facebook
  El Govern ha aprovat aquest dimarts els guardonats d'aquest 2013 amb les distincions Jaume Vicens Vives a la qualitat docent universitària, que reconeixen l'excel·lència en aquest àmbit. El Consell Executiu ha donat el vistiplau al decret pel qual es donen a conèixer les persones i institucions reconegudes amb aquesta distinció, que es lliurarà el proper 6 de setembre coincidint amb l'obertura del curs acadèmic 2013-2014, que se celebrarà a la Universitat de Girona (UdG).
  Enguany, el Govern atorga tres premis individuals i quatre de col·lectius. A títol individual rebran la distinció Jaume Vicens Vives els professors Josep Maria Casasús Guri, del Departament de Comunicació de la Universitat Pompeu Fabra (UPF), en reconeixement a la seva trajectòria professional i, molt especialment, per l'atenció constant als nous fenòmens socials i tecnològics; Carles Barceló Vidal, del Departament d'Informàtica, Matemàtica Aplicada i Estadística de la Universitat de Girona (UdG), per la seva a la tasca important que ha dut a terme en la innovació docent en l'àmbit de l'estadística; Maria Rosa Fenoll Brunet, de la Facultat de Medicina i Ciències de la Salut de Reus, de la Universitat Rovira i Virgili (URV), pels seus projectes d'innovació docent en el desenvolupament de les competències de comunicació, treball en equip col·laboratiu i ús avançat de les tecnologies de la informació en la medicina.